b'\n_START_ARTICLE_\nPodizanje kri\xc5\xbea (Rubens)\n_START_SECTION_\nPovijest\n_START_PARAGRAPH_\nOltarni triptih je izvorno bio naslikan za crkvu sv. Walburgisa, a sada se nalazi u Antwerpenskoj katedrali. Za Napoleonove vladavine, slike su, zajedno sa Skidanjem s Kri\xc5\xbea bile preba\xc4\x8dene u Pariz, a vra\xc4\x87ene su tek koncem 19. stolje\xc4\x87a.\n_START_SECTION_\nOdlike\n_START_PARAGRAPH_\nFormalno i emocionalno, gledatelji su uvu\xc4\x8deni u samu sliku, potaknuti da se poistovjete s Isusovom patnjom. Kompozicija (likovna) se temelji na sna\xc5\xbenoj dijagonali Krista na kri\xc5\xbeu, \xc4\x8dija je te\xc5\xbeina istaknuta mi\xc5\xa1i\xc4\x87avim tijelima koja se gr\xc4\x8devito bore u te\xc5\xbenji da ga podignu u uspravan polo\xc5\xbeaj. Trunka realizma se nalazi u prikazu psa koji laje u lijevom kutu \xc4\x8dije je krzno minicuozno materijalizirano._NEWLINE_Slika suprotstavlja surovu snagu krvnika s Kristovom prosve\xc4\x87enom duhovno\xc5\xa1\xc4\x87u. Dok oni guraju i vuku ne bi li podigli kri\xc5\xbe, Krist se lako\xc4\x87om uzdi\xc5\xbee prema Nebesima, usprkos vidljivoj boli od trnove krune na glavi i \xc4\x87avala u \xc5\xa1akama i stopalima. Njegovo tijelo je najosvjetljeniji dio slike, \xc4\x8dime nas slikar podsje\xc4\x87a na njegov sinonim kao \xe2\x80\x9eSvjetla svijeta\xe2\x80\x9d. Iznad njegove glave lebdi, kao bez te\xc5\xbeine, natpis na latinskom, gr\xc4\x8dkom i hebrejskom na kojemu se Krist isti\xc4\x8de kao \xe2\x80\x9ekralj \xc5\xbdidova\xe2\x80\x9d.'